বৃটেনের সিমন ওয়াটসন। তার দাবি, সে প্রায় ৮০০ সন্তানের পিতা হয়েছে। হবেন না-ই বা কেন, সে যে পেশাদার স্পার্ম ডোনার। যে সমস্ত মহিলা মা হতে চাইছে, কিন্তু কোনও পুরুষসঙ্গীর কাছ থেকে পাচ্ছে না উপযুক্ত সহযোগিতা, তাঁদের নিজের বীর্য প্রদান করে গর্ভধারণে সহায়তা করাই সিমনের কাজ। বর্তমানে ৪১ বছর বয়সি সিমন বিগত ১৬ বছর ধরে স্পার্ম ডোনারের কাজ করে আসছে। ২৫ বছর বয়সে যখন সে প্রথম এই কাজ শুরু করে, তখন মূলত রোজগারের আকর্ষণেই এসেছিলো। তার পর এই কাজেই মন বসে যায় তার। বর্তমানে প্রায় চার হাজার টাকা ভারতীয় মুদ্রায় বিক্রি হয় সিমনের এক বোতল স্পার্ম। ফেসবুকের মাধ্যমেও সে প্রসারিত করে চলেছে নিজের ব্যবসা। ইংল্যান্ডের বাইরেও তাইওয়ান থেকে পোল্যান্ড, স্পেন থেকে আয়ারল্যান্ডে ছড়িয়ে রয়েছে সিমনের স্পার্ম থেকে জন্ম নেওয়া সন্তানেরা। নিজের সন্তানদের অধিকাংশকেই জীবনে কখনও নিজের চোখে দেখেননি সিমন।